CELEX: 32014D0026
Language: sk
Date: 2014-01-17 00:00:00
Title: 2014/26/EÚ: Rozhodnutie Komisie zo 17. januára 2014 , ktoré sa týka oznámenia Slovinskej republiky o prechodnom národnom programe podľa článku 32 smernice Európskeho parlamentu a Rady 2010/75/EÚ o priemyselných emisiách [oznámené pod číslom C(2014) 60]

21.1.2014   
            
            
               SK
            
            
               Úradný vestník Európskej únie
            
            
               L 16/38
            
         
      ROZHODNUTIE KOMISIE
   
   zo 17. januára 2014,
   ktoré sa týka oznámenia Slovinskej republiky o prechodnom národnom programe podľa článku 32 smernice Európskeho parlamentu a Rady 2010/75/EÚ o priemyselných emisiách
   [oznámené pod číslom C(2014) 60]
   (Iba slovinské znenie je autentické)
   (2014/26/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Európskeho parlamentu a Rady 2010/75/EÚ z 24. novembra 2010 o priemyselných emisiách (integrovaná prevencia a kontrola znečisťovania životného prostredia) (1), a najmä na jej článok 32 ods. 5 druhý pododsek,
   keďže:
   
               (1)
            
            
               V súlade s článkom 32 ods. 5 prvým pododsekom smernice 2010/75/EÚ predložila Slovinská republika 14. decembra 2012 Komisii svoj prechodný národný program (ďalej len „PNP“) (2).
            
         
               (2)
            
            
               Pri hodnotení úplnosti PNP Komisia zistila, že metodika výpočtu príspevku k stropom PNP v prípade spaľovacích zariadení, ktoré obsahujú rôzne druhy jednotiek a/alebo spaľujú rôzne druhy palív, sa nepoužila správne a pri jednom zariadení sa na určenie príspevku k stropom SO2 použili dve rôzne metódy. Komisia zároveň zistila, že určité konverzné faktory na výpočet priemerného ročného prietoku odpadových plynov boli príliš vysoké a že v PNP sa neuviedli konkrétne opatrenia na zabezpečenie splnenia platných hodnôt emisných limitov po 1. júli 2020.
            
         
               (3)
            
            
               Preto Komisia listom z 8. júla 2013 (3) požiadala slovinské orgány, aby poskytli chýbajúce údaje a informácie a vykonali potrebné prepočty.
            
         
               (4)
            
            
               V liste z 26. júla 2013 (4) Slovinská republika predložila Komisii doplňujúce informácie.
            
         
               (5)
            
            
               Po ďalšom posúdení PNP a prijatých doplňujúcich informácií Komisia 30. septembra 2013 zaslala Slovinskej republike druhý list (5) so žiadosťou o opravu hodnoty emisných limitov použitej pri jednom zariadení, poskytnutie podrobnejších informácií o konverznom faktore použitom na výpočet objemov odpadových plynov a objasnenie, akou metódou sa vypočíta príspevok k stropom SO2 pri jednom zariadení spaľujúcom domáce tuhé palivo.
            
         
               (6)
            
            
               V liste zo 7. októbra 2013 (6) Slovinská republika predložila požadované doplňujúce informácie týkajúce sa opravy hodnoty emisných limitov pri jednom zariadení a konverzných faktorov v prípade biomasy pri ďalšom zariadení a potvrdila uplatnenie minimálneho stupňa odsírenia pri výpočte príspevku k stropom SO2 v prípade jedného závodu, v súlade s vykonávacím rozhodnutím Komisie 2012/115/EÚ (7).
            
         
               (7)
            
            
               Komisia preto posúdila PNP v súlade s článkom 32 ods. 1, 3 a 4 smernice 2010/75/EÚ a s vykonávacím rozhodnutím 2012/115/EÚ.
            
         
               (8)
            
            
               Komisia preskúmala predovšetkým konzistentnosť a správnosť údajov, predpokladov a výpočtov používaných pri stanovovaní príspevkov jednotlivých spaľovacích zariadení uvedených v PNP k emisným stropom stanoveným v PNP a analyzovala, či sa v ňom uvádzajú ciele a súvisiace cieľové hodnoty, opatrenia a harmonogramy na účely dosiahnutia týchto cieľov, ako aj monitorovací mechanizmus na posúdenie zachovávania súladu v budúcnosti.
            
         
               (9)
            
            
               Na základe predložených doplňujúcich informácií Komisia zistila, že emisné stropy na roky 2016 a 2019 sa vypočítali s použitím náležitých údajov a vzorcov a že ich výpočet je správny. Slovinská republika poskytla dostačujúce informácie o opatreniach, ktoré budú prijaté na dosiahnutie emisných stropov, monitorovanie a podávanie správ Komisii v súvislosti s realizáciou PNP.
            
         
               (10)
            
            
               Komisia sa presvedčila, že slovinské orgány prihliadali na ustanovenia uvedené v článku 32 ods. 1, 3 a 4 smernice 2010/75/EÚ a vo vykonávacom rozhodnutí 2012/115/EÚ.
            
         
               (11)
            
            
               Komisia sa domnieva, že realizáciou PNP by nemali byť dotknuté ostatné platné vnútroštátne právne predpisy a právo Únie. Pri stanovovaní jednotlivých podmienok udelenia povolenia spaľovacím zariadeniam zahrnutým do PNP by mala Slovinská republika zabezpečiť najmä to, aby nedošlo k ohrozeniu súladu s požiadavkami stanovenými okrem iného v smernici 2010/75/EÚ, smernici Európskeho parlamentu a Rady 2008/50/ES (8) a smernici Európskeho parlamentu a Rady 2001/81/ES (9).
            
         
               (12)
            
            
               V článku 32 ods. 6 smernice 2010/75/EÚ sa vyžaduje, aby Slovinská republika informovala Komisiu o akýchkoľvek neskorších zmenách PNP. Komisia by mala posúdiť, či sú dané zmeny v súlade s ustanoveniami uvedenými v článku 32 ods. 1, 3 a 4 smernice 2010/75/EÚ a vo vykonávacom rozhodnutí 2012/115/EÚ,
            
         PRIJALA TOTO ROZHODNUTIE:
   Článok 1
   1.   Na základe článku 32 ods. 1, 3 a 4 smernice 2010/75/EÚ a vykonávacieho rozhodnutia 2012/115/EÚ sa proti prechodnému národnému programu, ktorý Slovinská republika oznámila Komisii 14. decembra 2012 podľa článku 32 ods. 5 smernice 2010/75/EÚ a ktorý bol zmenený v súlade s doplňujúcimi informáciami zaslanými 26. júla 2013 a 7. októbra 2013 (10), nevznášajú žiadne námietky.
   2.   V prílohe sa stanovuje zoznam zariadení zahrnutých do prechodného národného programu, znečisťujúce látky, v súvislosti s ktorými sú dané zariadenia zahrnuté do programu, ako aj uplatniteľné emisné stropy.
   3.   Realizácia prechodného národného programu slovinskými orgánmi neoslobodzuje Slovinskú republiku od dodržiavania ustanovení smernice 2010/75/EÚ, pokiaľ ide o emisie z jednotlivých spaľovacích zariadení zahrnutých v programe, a iných príslušných právnych predpisov Európskej únie týkajúcich sa životného prostredia.
   Článok 2
   Komisia posúdi súlad všetkých prípadných neskorších zmien prechodného národného programu oznámených Slovinskou republikou s ustanoveniami uvedenými v článku 32 ods. 1, 3 a 4 smernice 2010/75/EÚ a vo vykonávacom rozhodnutí 2012/115/EÚ.
   Článok 3
   Toto rozhodnutie je určené Slovinskej republike.
   
      V Bruseli 17. januára 2014
      
         
            Za Komisiu
         
         Janez POTOČNIK
         
         
            člen Komisie
         
      
   
   
      (1)  Ú. v. EÚ L 334, 17.12.2010, s. 17.
   
      (2)  Oznámenie Slovinskej republiky bolo doručené listom zo 14. decembra 2012 a bolo zaevidované pod referenčným číslom Ares(2012) 1498533.
   
      (3)  Ares(2013) 2585617.
   
      (4)  Ares(2013) 2843478.
   
      (5)  Ares(2013) 3134404.
   
      (6)  Ares(2013) 3206629.
   
      (7)  Vykonávacie rozhodnutie Komisie 2012/115/EÚ z 10. februára 2012, ktorým sa ustanovujú pravidlá týkajúce sa prechodných národných programov podľa smernice Európskeho parlamentu a Rady 2010/75/EÚ o priemyselných emisiách (Ú. v. EÚ L 52, 24.2.2012, s. 12).
   
      (8)  Smernica Európskeho parlamentu a Rady 2008/50/ES z 21. mája 2008 o kvalite okolitého ovzdušia a čistejšom ovzduší v Európe (Ú. v. EÚ L 152, 11.6.2008, s. 1).
   
      (9)  Smernica Európskeho parlamentu a Rady 2001/81/ES z 23. októbra 2001 o národných emisných stropoch pre určité látky znečisťujúce ovzdušie (Ú. v. ES L 309, 27.11.2001, s. 22).
   
      (10)  Komisia zaevidovala konsolidovanú verziu PNP 5. novembra 2013 pod registračným číslom Ares(2013) 3409853.
   
      PRÍLOHA
      
         Zoznam zariadení zahrnutých v PNP
      
      
                  Číslo
               
               
                  Názov zariadenia podľa PNP
               
               
                  Celkový menovitý tepelný príkon k 31.12.2010 (v MW)
               
               
                  Znečisťujúce látky zahrnuté v PNP
               
            
                  SO2
                  
               
               
                  NOx
                  
               
               
                  prach
               
            
                  1
               
               
                  TE-TOL D Ľubľana
               
               
                  481
               
               
                  √
               
               
                  √
               
               
                  √
               
            
                  2
               
               
                  TET F Trbovlje
               
               
                  350
               
               
                  √
               
               
                  √
               
               
                  √
               
            
                  3
               
               
                  VIPAP R Krško
               
               
                  56
               
               
                  √
               
               
                  √
               
               
                  √
               
            
                  4
               
               
                  VIPAP S Krško
               
               
                  60,7
               
               
                  √
               
               
                  √
               
               
                  √
               
            
         
      
         Emisné stropy (v tonách)
      
      
                  Znečisťujúca látka
               
               
                  2016
               
               
                  2017
               
               
                  2018
               
               
                  2019
               
               
                  1.1. – 30.6.2020
               
            
                  SO2
                  
               
               
                  5 872
               
               
                  4 608
               
               
                  3 344
               
               
                  2 079
               
               
                  1 040
               
            
                  NOx
                  
               
               
                  3 901
               
               
                  3 057
               
               
                  2 214
               
               
                  1 371
               
               
                  686
               
            
                  prach
               
               
                  647
               
               
                  477
               
               
                  307
               
               
                  136
               
               
                  68